
Αριθ. 2049496/7787/0022 (1) 

Αποδοχές Προέδρου Δ.Σ. Ο.Δ.Δ.Υ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 73 του Ν. 1943/91 και του 
Π.Δ. 129/92. 

2. Τις διατάξεις του άρθρου 27 του Ν. 2081/92. 

3. Τις διατάξεις των άρθρων 5 παρ. 11 και 7 παρ. γ' του 
Ν. 251/76 «περί Ο.Δ.Δ.Υ.» όπως τροποποιήθηκαν και συ¬ 
μπληρώθηκαν με το Ν. 738/77 κατά τις οποίες, ο πρόε¬ 
δρος του Δ.Σ. απασχολείται κατά πλήρες ωράριο εργα¬ 


σίας καιπροΐσταται απασώντωνυπηρεσιώντου Ο.Δ.Δ.Υ. 

4. Τις διατάξεις του άρθρου 6 του Ν. 2390/96. 

5. Τις διατάξεις του άρθρου 40 του Ν. 849/78. 

6. Το αριθμ. 16405/4.12.95 έγγραφο του Ο.Δ.Δ.Υ. και το 
γεγονός ότι ο πρόεδρος του Δ.Σ. του Ο.Δ.Δ.Υ. αναπλη¬ 
ρώνει και το Γ ενικό Διευθυντή του Οργανισμού η θέση του 
οποίου δεν έχει καλυφθεί. 

7. τις διατάξεις του άρθρου 4 του Ν. 2303/95. 

8. Το γεγονός ότι από την απόφαση αυτή προκαλείται 
δαπάνη τεσσάρων εκατομμυρίων πεντακοσίων χιλιάδων 
(4.500.000) δραχμών περίπου για το έτος 1997 και οκτώ ε- 
κατομμυρίωνπεντακασίωνχιλιάδων (8.500.000) δραχμών 
για κάθε επόμενο έτος σε βάρος του προϋπολογισμού 
του Ο.Δ.Δ.Υ. όπου υπάρχει εγγεγραμμένη αντίστοιχη πί¬ 
στωση στον Κωδ. αριθμό 0284 «Αποζημίωση Προέδρων 
Συλλογικών Οργάνων Διοίκησης». 

9. Την αριθ. 1107147/1239/0006Α/4.10.96 απόφαση για 
την ανάθεση αρμοδιοτήτων στους Υφυπουργούς Οικονο¬ 
μικών, αποφασίζουμε: 

1. Καθορίζουμε τη μηνιαία αντιμισθία του Προέδρου 
του Ο.Δ.Δ.Υ. που προσφέρει τις υπηρεσίες του με πλήρη 
απασχόληση ασκώντας και καθήκοντα Γ ενικού Διευθυ¬ 
ντή του Οργανισμού, σε επτακόσιες χιλιάδες (700.000) 
δρχ. 

Η ισχύς της παρούσης άρχεταιαπό 23.5.1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 1391 (2) 

Αντικατάσταση Προέδρου Επιτροπής Ανταγωνισμού 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Ι.Τις διατάξεις: 

α) του Ν. 1558/85 (ΦΕΚ 137/Α/85) «Κυβέρνηση - Κυβερ¬ 
νητικά Όργανα» όπως ισχύει, 

β) του Π.Δ. 27/96 (ΦΕΚ 19/Α/96) «Συγχώνευση των Υ¬ 
πουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

γ) του άρθρου 8 του Ν. 703/77 (ΦΕΚ 278/Α/77) «Περί ε- 

λέγχου μονοπωλίων και ολιγωπωλίων και προστασίας του 
ελεύθερου ανταγωνισμού» όπως τροποποιήθηκε με το 
άρθρο 4 του Ν. 1934/91 (ΦΕΚ 31/Α/91), τα άρθρα 20 και 21 
του Ν. 2000/91 (ΦΕΚ 206/Α/91) και το άρθρο 4 του Ν. 
2296/95 (ΦΕΚ 43/Α/95). 

2. Την με αριθ. Α1-829/18.5.95 απόφασή μας «Διορι¬ 
σμός μελών της Επιτροπής Ανταγωνισμού (ΦΕΚ 
480/31.5.95), όπως τροποποιήθηκε με τις Α1/1068/7.7.95 
(ΦΕΚ 607/Β/11.7.95), ΥΠ. 3649/20.10.95 (ΦΕΚ 897/Β/95) 
και ΥΠ. 1012/7.3.97 (ΦΕΚ 146/Β/8.3.96) αποφάσεις μας. 

3. Την από 1.9.97 επιστολή παραίτησης του Κων/νου 
Λασσαδού από τη θέση του Προέδρου της Επιτροπής Α¬ 
νταγωνισμού, αποφασίζουμε: 

1. Αποδεχόμαστε την παραίτηση του Κωνσταντίνου 
Λασσαδού, επιτίμου Αντιπροέδρου του Συμβουλίου της 
Επικράτειας, από τη θέση του Προέδρου της Επιτροπής 
Ανταγωνισμού. 

2. Διορίζουμε Πρόεδρο της Επιτροπής Ανταγωνισμού, 
τον Αργυρόπουλο Σταύρο του Χρήστου ως πρόσωπο α¬ 
ναγνωρισμένου κύρους με εμπειρία σε θέματα προστα¬ 
σίας ανταγωνισμού. Ο Αργυρόπουλος Σταύρος διορίζε¬ 
ται για το υπόλοιπο της θητείας του ως άνω παραιτηθέ- 
ντος σύμφωνα μετηνπαρ. 5του άρθρου 8του Ν. 703/77, 
όπως τροποποιήθηκε και ισχύει. 

3. Κατά τα λοιπά ισχύει η Α1 -829/18.5.95 απόφασή μας, 
όπως τροποποιήθηκε. 

4. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 25 Σεπτεμβρίου 1997 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

-♦- 

Αριθ. Α3/2264 (3) 

Αντικατάσταση του αρ. 437 του κεφαλαίου 27 της 14/89 
Αγορανομικής Διάταξης. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Ν.Δ. 96/73 «περί εμπορίας φαρμακευτικών προϊό¬ 
ντων κ.λπ.», όπως τροποποιήθηκε με τους Νόμους 
784/78, 1316/83, 1965/91 και 1969/91. 

3. Το Ν.Δ. 136/46 «περί Αγορανομικού Κώδικα», όπως 
τροποποιήθηκε και συμπληρώθηκε μεταγενέστερα. 

4. Το Π.Δ. 397/88 «Οργανισμός Υπουργείου Εμπορίου», 
όπως τροποποιήθηκε με το Π.Δ. 27/96 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

5. Την απόφαση 289/14.2.1996 του Πρωθυπουργού και 
της Υπουργού Ανάπτυξης σχετικά με ανάθεση αρμοδιο¬ 
τήτων στους Υφυπουργούς Ανάπτυξης. 

6. Την 14/89 Αγορανομική Διάταξη «τροποποίηση και 
κωδικοποίηση αγορανομικών διατάξεων που εκδόθηκαν 
μέχρι 16.2.1989» όπως τροποποιήθηκε με τις Α.Δ. 1/90, 
19/90, 22/90 19/92, 6/93, 9/93, 11/93 και 2/96. 

7. Την ανάγκη τροποποίησης ορισμένων διατάξεων της 
14/89 Α.Δ. 

8. Την απόφαση του Υπουργικού Συμβουλίου επί της 
πολιτικής των τιμών των φαρμάκων. 

9. Την σύμφωνη γνώμη του Υπουργού Υγείας και Πρό¬ 
νοιας. 


10. Το γεγονός ότι οι διατάξεις της παρούσας δεν προ- 
καλούν δαπάνη στον κρατικό προϋπολογισμό, αποφασί¬ 
ζουμε: 

Άρθρο 1 

1. Το άρθρο 437 του κεφαλαίου 27 της 14/89 Αγορανο¬ 
μικής Διάταξης αντικαθίσταται ως εξής: 

«Διαμόρφωση τιμών γενικά 

1. Ανώτατη Χονδρική τιμή των φαρμάκων είναι η τιμή 
πώλησης προς τους φαρμακοποιούς. Στην τιμή αυτή συ- 
μπεριλαμβάνονται το κέρδος του φαρμακέμπορου και οι 
υποχρεωτικές εκπτώσεις. 

2. Η ανώτατη Λιανική τιμή των φαρμάκων διαμορφώνε¬ 
ται ως εξής: 

Στη Χονδρική τιμή προστίθεται το νόμιμο κέρδος φαρ¬ 
μακοποιού και στο άθροισμα που προκύπτει υπολογίζεται 
ο Φόρος Προστιθέμενης Αξίας (Φ.Π.Α.). Τελικά μετά την 
προσθήκη του Φ.Π.Α. προστίθενται οι νομοθετημένες ε¬ 
πιβαρύνσεις. 

Οι επιβαρύνσεις αυτές θα αποδίδονται στους δικαιού¬ 
χους (Ε.Ο.Φ., Τ.Σ.Α.Υ., Τ.Ε.Α.Υ.Φ.Ε.) από τους φαρμακο¬ 
ποιούς. 

Οι λιανικές τιμές είναι ενιαίες σε όλη τη χώρα, με εξαί¬ 
ρεση τις περιοχές που ισχύει μειωμένος συντελεστής 
ΦΠΑ. 

3. Ανώτατη Νοσοκομειακήτιμήτωνφαρμάκωνείναιητι- 
μή πώλησησς προς το Δημόσιο, τα Κρατικά Νοσηλευτικά 
Ιδρύματα, τα Ιδρύματα που εποπτεύονται από τα Υπουρ¬ 
γεία Υγείας και Πρόνοιας, και Κοινωνικών Ασφαλίσεων. 

Η Νοσοκομειακή τιμή καθορίζεται με βάση την χονδρι¬ 
κή μειωμένη κατά 13%. 

Ο Φόρος Προστιθέμενης Αξίας και οι υπέρ τρίτων νο¬ 
μοθετημένες επιβαρύνσεις θα υπολογίζονται επί της Νο¬ 
σοκομειακής τιμής και θα προστίθενται επί του τιμολογί¬ 
ου πώλησης, αρχικά ο Φ.Π.Α. και ακολούθως οι υπέρ τρί¬ 
των νομοθετημένες επιβαρύνσεις. 

Οι επιβαρύνσεις αυτές θα αποδίδονται στους δικαιού¬ 
χους από τις φαρμακευτικές επιχειρήσεις παραγωγής και 
εισαγωγής. 

Το Δημόσιο και τα Ιδρύματα που αναφέρονταιπιο πάνω 
θα χρεώνουν τους πελάτες τους και θα εισπράττουν επί 
πλέον το ποσό των υπέρ τρίτων νομοθετημένων επιβα¬ 
ρύνσεων που αντιστοιχεί στην αξία των φαρμάκων.» 

2. Το άρθρο 438 της 14/89 Α.Δ. αντικαθίσταται ως εξής: 

«Ποσοστά Κέρδους 

1. Για τους φαρμακέμπορους ποσοστό μικτού κέρδους 
8%, που υπολογίζεται πάνω στην καθαρή τιμή παραγω¬ 
γού ή εισαγωγέα. 

Ως καθαρή τιμή νοείται η χονδρική τιμή μειωμένη κατά 
τις υποχρεωτικές εκπτώσεις. 

Το ως άνω ποσοστό κέρδους παρέχεται ως υποχρεωτι¬ 
κή έκπτωση. 

2. Για τους φαρμακοποιούς ποσοστό μικτού κέρδους 
35% που υπολογίζεται πάνω στην χονδρική τιμή». 

3. Στην παράγραφο 1 του άρθρου 439 της 14/89 Α.Δ. η 
φράση «με λιγότερους από 10.000 κατοίκους» αντικαθί¬ 
σταται ως εξής: «με λιγότερους από 5.000 κατοίκους». 

4. Στην παράγραφο 1 του άρθρου 440 της 14/89 Α.Δ. η 
φράση «τα στοιχεία κόστουςτης επιχείρησης καιτου κλά¬ 
δου» αντικαθίσταται ως εξής: «τα σχετικά στοιχεία κό¬ 
στους». 

5. Η παράγραφος 2 του άρθρου 440 της 14/89 Α.Δ. α¬ 
ντικαθίσταται ως εξής: 

«2. Το ανώτατο ποσοστό κέρδους ορίζεται σε 8,5% και 
υπολογίζεται στο συνολικό κόστος εκτός αποσβέσεων, 
τόκων και κέρδους τρίτων για φασόν». 

6. Η παράγραφος 1 του άρθρου 441 της 14/89 Α.Δ. α¬ 
ντικαθίσταται ως εξής: 

«1. Η χονδρική τιμή των ετοίμων εισαγομένων φαρμά¬ 
κων καθορίζεται με βάση την προς χονδρέμποροτιμή πώ¬ 
λησης στη χώρα προέλευσης, στην οποία προστίθενται 
τα έξοδα εισαγωγής και οι υποχρεωτικές εκπτώσεις, με ε¬ 
ξαίρεση τα παυσίπονα και τα παρεντερικά διαλύματα (ορ¬ 
ροί) των οποίων η τιμή καθορίζεται κατά ενιαίο τρόπο, α¬ 
σχέτως χώρας παραγωγής ή προέλευσης και σύμφωνα 
με τις διατάξεις του άρθρου 440 της παρούσας.» 

7. Το άρθρο 442 της 14/89 Α.Δ. αντικαθίστανται ως ε¬ 
ξής: 

«Για την επαλήθευση των τιμών που προκύπτουν με βά¬ 
ση τα άρθρα 440 και 441, ερευνώνται οι τιμές πώλησης 
στις χώρες της Ευρώπης, που κυκλοφορεί το φάρμακο 
και λαμβάνεται η χαμηλότερη προς χονδρέμπορο τιμή 
πώλησης στην οποία προστίθενται τα έξοδα εισαγωγής 
και οι υποχρεωτικές εκπτώσεις.» 

8. Η παράγραφος 1 του άρθρου 442Α αντικαθίστανται 
ως εξής: 

«1. Οι τιμές των φαρμάκων που έχουν όμοια χημική σύν¬ 
θεση (δραστικά συστατικά) καθορίζονται στο 80% της τι¬ 
μής πώλησης του αντίστοιχου πρωτοτύπου.» 

9. Στο άρθρο 445 της 14/89 προστίθεται παράγραφος 
με αριθμό 11 ως εξής: 

«1. Σε περιπτώσεις συνεκμετάλλευσης φαρμάκων (00- 
ΜΑΡΚΕΤΙΝΟ) καθορίζεται ίδια τιμή. Στην περίπτωση που 
προκύπτουν διαφορετικές τιμές λαμβάνεται υπόψη η χα¬ 
μηλότερη.» 

Άρθρο 2 

Επανακαθορισμός τιμών 

1. Με βάση την ισχύουσα Α.Δ. και τις ανωτέρω τροπο¬ 
ποιήσεις θα πραγματοποιηθεί ο επανακαθορισμός των τι¬ 
μών όλων των φαρμάκων. 

Η τιμή κοστολογίου θα εφαρμόζεται εφόσον είναι χα¬ 
μηλότερη της τιμής της φθηνότερης ευρωπαϊκής χώρας 
και υψηλότερη της ισχύουσας (προσαρμοσμένης στις νέ¬ 
ες υπέρ τρίτων νομοθετημένες επιβαρύνσεις). 

Η τιμή κοστολογίου δεν θα εφαρμόζεται όταν είναι χα¬ 
μηλότερη της προσαρμοσμένης κατά τα ανωτέρω ισχύ- 
ουσας και εφόσον αυτή είναι ήδη χαμηλότερη της τιμής 
της φθηνότερης χώρας. 

Στην περίπτωση αυτή παραμένει η ισχύουσα τιμή προ- 
σαρμοσένη στις νέες υπέρ τρίτων νομοθετημένες επιβα¬ 
ρύνσεις. 

2. Οι αυξήσεις που θα προκύψουν στις λιανικές τιμές σε 
σχέση με τις ισχύσυσες, εγκρίνονται εφόσον δεν υπερ¬ 
βαίνουν το ποσοστό του 25%. 

Οι μειώσεις που θα προκύψουν στις λιανικές τιμές σε 
σχέση με τις ισχύουσες εφαρμόζονται εφάπαξ εφόσον 
δεν υπερβαίνουν το ποσοστό του 50%, ενώ στην περί¬ 
πτωση που υπερβαίνουν το ποσοστό αυτό, η υπολειπόμε- 
νη δραχμική διαφορά της συνολικής μείωσης εφαρμόζε¬ 
ται μετά ένα έτος. 

Στις λιανικές τιμές των πρωτοτύπων που θα προκύψουν 
μετά τις κατά τα ανωτέρω αυξήσεις ή μειώσεις υπολογί¬ 
ζονται οι τιμές των αντιγράφων στο ποσοστό 80% αυτών. 


3. Τα κατά την κρίση του Ε.Ο.Φ., φθηνά δοκιμασμένα και 
ευρέως διαδεδομένα φάρμακα για τα οποία υπάρχει κίν¬ 
δυνος υποκατάστασής τους από ακριβότερα φάρμακα 
και τα απαραίτητα φάρμακα, η έλλειψη των οποίων θα δη¬ 
μιουργήσει πρόβλημα για τη δημόσια υγεία θα αντιμετω¬ 
πίζονται κατ’ εξαίρεση των άρθρων 440, 441 και 442. 

4. Για τα παυσίπονα και τα παρεντερικά διαλύματα (ορ¬ 
ροί) εφαρμόζονται οι νέες τιμές που θα προκύψουν. 

5. Το άρθρο 2της Α.Δ. 2/96 καταργείται. 

Άρθρο 3 

Η ισχύς της παρούσης αρχίζει από την ημερομηνία α- 
νακοινώσεώςτης στον ημερήσιο τύπο. 

Οι παραβάτες της παρούσας διώκονται σύμφωνα με τις 
διατάξεις του ισχύοντα Αγορανομικού Κώδικα. 

Να δημοσιευθεί στην Εφημερίδα της Κυβερνήσεως και 
να ανακοινωθεί στον ημερήσιο τύπο. 

Αθήνα, 29 Σεπτεμβρίου 1997 

Ο ΥΦΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 

Αριθ.Δ16γ/511/6/467/Γ (4) 

Ανανέωση θητείας των Μελών της Μόνιμης Ειδικής Επι¬ 
στημονικής Επιτροπής του ΟΑΣΓΙ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 5 του Ν. 1349/83 «Σύσταση 
Οργανισμού Αντισεισμικού Σχεδιασμού και Προστασίας 
(ΟΑΣΠ) και άλλες διατάξεις» (ΦΕΚ 52/τ.Α'/25.4.83). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137Α728.7.85) 
που προστέθηκε στον παραπάνω Νόμο με τις διατάξεις 
του άρθρου 27του Ν. 2081/92 (ΦΕΚ 154/Α710.9.92) καιτο 
γεγονός ότι από την εφαρμογή της παρούσας απόφασης 
προκαλείται ετήσια δαπάνη σε βάρος του προϋπολογι¬ 
σμού του ΟΑΣΠ, σχετικά με την ανανέωση θητείας των 
Μελών της Μόνιμης Ειδικής Επιστημονικής Επιτροπής 
του Οργανισμού, το ύψος της οποίας ανέρχεται στο ποσό 
των 400.000 δρχ. περίπου, καθώς επίσης καιτο γεγονός 
ότι για την ανωτέρω δαπάνη έχει εγγράφει πίστωση στον 
Προϋπολογισμό του ΟΑΣΠ Οικονομικού έτους 1997, ύ¬ 
ψους 4.000.000 δρχ. στον ΚΑΕ 0264 «Αποζημίωση για 
συμμετοχή σε Συμβούλια και Επιτροπές.» 

3. Την αριθμ. Δ17α/03/99/Φ.2.2.1/29.10.96 κοινή από¬ 
φαση του Πρωθυπουργού και Υπουργού ΠΕΧΩΔΕ «Ανά¬ 
θεση αρμοδιοτήτων, Υπουργού ΠΕΧΩΔΕ στους Υφυ¬ 
πουργούς ΠΕΧΩΔΕ Χρίστο Βερελή και Θεόδωρο Κολιο- 
πάνο (ΦΕΚ 1006 Β796). 

4. Το αριθμ. Οικ. 1005/10.7.97 Έγγραφο του ΟΑΣΠ κα¬ 
θώς και την αριθμ. 35/19.6.97 απόφαση του Διοικητικού 
του Συμβουλίου, αποφασίζουμε: 

1. Ανανεώνουμε τη θητεία των Μελών της Ειδικής Μόνι¬ 
μης Επιστημονικής Επιτροπής του Οργανισμού Αντισει¬ 
σμικού Σχεδιασμού και Προστασίας (ΟΑΣΠ), που έληξε 
στις 18.7.1997, για ένα (1) έτος ακόμη, αρχομένη από τη 
δημοσίευση της απόφασης, με δυνατότητα παράτασης 
για ένα χρόνο ακόμα εφόσον δεν εκδοθεί νέα σχετική α¬ 
πόφαση. 

2. Η εν λόγω Επιτροπή έχει αντικείμενο την εκτίμηση του 

Σεισμικού Κινδύνου, είτε κατά τη διάρκεια μετασεισμικής 
περιόδου, είτε σε περίπτωση ύπαρξης προσεισμικώνπλη¬ 
ροφοριών, είτε σε περιόδους γενικότερα Σεισμικής έξαρ¬ 
σης σε διάφορες Περιοχές της Χώρας και αποτελείται α¬ 
πό τους: 

1. Παπανικολάου Δ., Καθηγητή Τεκτονικής Γεωλογίας 
Παν/μίου Αθηνών, Πρόεδρο Διοικ. Συμβουλίου ΟΑΣΠ, ως 
Πρόεδρο της Επιτροπής. 

2. Δρακόπουλο I., Καθηγητή, Δ/ντή Εργαστηρίου Σει¬ 
σμολογίας, Αντιπρύτανη Παν/μίου Αθηνών. 

3. Παπαζάχο Β., Καθηγητή, Δ/ντή Εργαστηρίου Γεωφυ¬ 
σικής Παν/μίου Θεσ/νίκης. 

4. Σταυρακάκη Π, Δρ. Ερευνητή Σεισμολόγο, Δ/ντή Γε¬ 
ωδυναμικού Ινστιτούτου. 

5. Τσελέντη Α., Αναπλ. Καθηγητή, Δ/νι'ή Εργαστηρίου 
Σεισμολογίας Παν/μίου Πατρών. 

6. Βαρώτσο Π., Καθηγητή Φυσικής Παν/μίου Αθηνών - 
Δ/ντή Ινστιτούτου Φυσικής του Στερεού Φλοιού της Γης. 

7. Μουντράκη Δ., Καθηγητή Τεκτονικής Γεωλογίας, 
Δ/ντή Εργαστηρίου Γεωλογίας Παν/μίου Θεσ/νίκης. 

8. Τάσιο Θ., Καθηγητή, Πολ. Μηχ/κό, Δ/ντή Εργαστηρί¬ 
ου Οπλ. Σκυροδέματος ΕΜΠ. 

9. ΓκαζέταΓ., Καθηγητή, Πολ. Μηχ/κό, Δ/ντή Εργαστ. Ε- 
δαφομηχανικής ΕΜΠ. 

10. Καρύδη Π., Καθηγητή, Πολ. Μηχ/κό, Δ/ντή Εργαστ. 
Αντισεισμικής Τεχνολογίας ΕΜΠ. 

11. Φαρδή Μ., Καθηγητή, Πολ. Μηχ/κό, Δ/ντή Εργαστ. 
Κατασκευών Παν/μίου Πατρών. 

12. Μακρόπουλο Κ., Καθηγητή Σεισμολογίας του Πανε¬ 
πιστημίου Αθηνών. 

3. Η σύγκληση της συγκεκριμένης Επιτροπής θα γίνεται 
από τον Πρόεδρο του ΟΑΣΠ όποτε κρίνεται απαραίτητο 
και αναγκαίο. 

4. Η Επιτροπή έχει συμβουλευτικό χαρακτήρα. 

5. Γραμματέαςτης Μόνιμης Ειδικής Επιστημονικής Επι¬ 
τροπής ορίζεται από τον Πρόεδρο. 

6. Στα Μέλη της εν λόγω Επιτροπής και στον Γραμματέα 
καταβάλλεται αποζημίωση που καθορίζεται σύμφωνα με 
τις διατάξεις του άρθρου 19 του Ν. 2470/97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 1997 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 

-Φ- 

Αριθ. Φ.178/Δ5/8901 (5) 

Άδεια προσθήκης νέων τμημάτων στο Ιδιωτικό ΤΕΛ 

Φέζου Ελένης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των Νόμων 1892/90, 1566/85 και 1966/91. 

β)ΤωνΠ.Δ. 850/1975 (ΦΕΚ273/Α/75) και813/1977 (ΦΕΚ 
259/Α/77). 

γ) Του Β.Δ. 685/1972 (ΦΕΚ 196/Ά/72). 

δ) Την αριθμ. ΣΤ5/33/9.10.96 (ΦΕΚ 937/Β/14.10.96) κοι¬ 
νή απόφαση του Πρωθυπουργού και του Υπουργού Παι¬ 


δείας με θέμα «Αρμοδιότητες Υφυπουργού ΥΠΕΠΘ». 

2. Τις αριθμ. 45/2.9.1997 και 7/2.4.97 πράξεις του 
ΠΥΣΔΕ της Ά Δ/νσης Δ.Ε. Αθηνών, αποφασίζουμε: 

Χορηγούμε στο Ιδιωτικό ΤΕΛ με προσωνυμία «ΚΕΛΕΣΟ» 
της Φέζου Ελένης του Κων/νου, που έχει πάρει άδεια ί¬ 
δρυσης και λειτουργίας με τις υπουργικές αποφάσεις 
Φ1/120/Δ5/5136/14.6.93 και Φ. 1/75/3731/16.1.95, που δη- 
μοσιεύθηκαν στα ΦΕΚ 454/Β/24.6.93 και 34/Β/20.1.95 α¬ 
ντίστοιχα, άδεια προσθήκης νέων τμημάτων τα οποία θα 
λειτουργήσουν στην Αθήνα από το σχολικό έτος 1997-98 
ως εξής: 

ΗΜΕΡΗΣΙΟ Τ.Ε.Λ. 

I. Τομέας Οικονομίας και Διοίκησης» με τμήματα: α) Υ¬ 
παλλήλων Διοίκησης και β) Υπαλλήλων Λογιστηρίου. 

II. Τομέας Κοινωνικών Υπηρεσιών με τμήμα Νοσηλευτι¬ 
κής. 

Ο μέγιστος επιτρεπόμενος αριθμός μαθητών ανά κύκλο 
(βάρδια) λειτουργίας καθορίζεται ως εξής: 

I) Για το κτίριο επί της οδού Πειραιώς 86 σε ενενήντα ε¬ 
πτά (97) μαθητές. 

II) Γ ια το κτίριο επί της οδού Πλαταιών 4-6 σε ογδόντα 
τέσσερις (84) μαθητές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 1997 

ΟΥΦΥΠΟΥΡΓΟΣ 

ΙΩΑΝ. ΑΝΘΟΠΟΥΛΟΣ 
-♦- 

Αριθ. Φ.1/77/Δ5/9183 (6) 

Άδεια προσθήκης νέων τμημάτων στο Ιδιωτικό ΤΕΛ της 
Π. Αυγερινοπούλου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

1) Των Νόμων 1892/90, 1566/85 και 1966/91. 

2) Των Π.Δ. 850/75 (ΦΕΚ 273/Α/75) και 813/77 (ΦΕΚ 
259/Α/77). 

3) Του Β.Δ. 685/72 (ΦΕΚ 196/Ά/72). 

4) Την αριθμ. ΣΤ5/33/9.10.1996 (ΦΕΚ937/Β /96) κοινή α¬ 
πόφαση του Πρωθυπουργού και του Υπουργού Παιδείας 
με θέμα «Αρμοδιότητες Υφυπουργού ΥΠΕΠΘ». 

5. Τις αριθμ. 07/2.4.1997 και 47/4.9.1997 πράξεις του 
ΠΥΣΔΕ Ά Δ/νσης Δ.Ε. Αθηνών, αποφασίζουυε: 

Χορηγούμε στην Αυγερινοπούλου Παναγιώτα του Δη- 
μητρίου συζ. Σκούρτη Δημητρίου, που έχει πάρει άδεια ί¬ 
δρυσης και λειτουργίας Ιδιωτικού Τεχνικού Επαγγελματι¬ 
κού Λυκείου με τις Υπουργικές αποφάσεις που δημοσιεύ- 
θηκανσταΦΕΚ623/Β'/90,884/Β /1991 και λειτουργήσουν 
στην Αθήνα από το σχολικό έτος 1997-1998 ως εξής: 

Α. ΗΜΕΡΗΣΙΟ Τ.Ε.Λ. 

1. Τομέας Εφαρμοσμένων Τεχνών, με τμήματα: 

α) Γραφικών Τεχνών και 

β) Διακοσμητών Εσωτερικών Χώρων. 

2. Τομέας Οικονομίας και Διοίκησης, με τμήμα: 

Υπαλλήλων Επιχειρήσεων Μεταφορών. 

Β. ΗΜΕΡΗΣΙΑΤ.Ε.Σ., με ειδικότητα: 

Κομμώσεων και Βαφής Μαλλιών: 

Ο μέγιστος επιτρεπόμενος αριθμός μαθητών ανά βάρ¬ 
δια λειτουργίας του Σχολείου ορίζεται ως εξής: 

- Για το κτίριο της οδού Πατησίων 20 (από 3° έως και 5° 
όροφο) διακόσιους ενενήντα εννέα (299). 

- Για το κτίριο της οδού Μπόταση 2 (από ισόγειο έως και 
5° όροφο) διακόσιους σαράντα τρεις (243). 

- Για το κτίριο της οδού Γ Σεπτεμβρίου 30 (από ισόγειο 
έως και 5° όροφο) ογδόντα εννέα (89). 

- Για το κτίριο της Λεωφ. Βασ. Σοφίας 105 δέκα οκτώ 
(18). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 1997 

Ο ΥΦΥΠΟΥΡΓΟΣ 

ΙΩΑΝ. ΑΝΘΟΠΟΥΛΟΣ 
-♦- 

Αριθ. Φ.1/79/Δ5/8850 (7) 

Χορήγηση άδειας ίδρυσης και λειτουργίας Ιδιωτικής 
ΤΕΣ στον Κεφάλα Νικόλαο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Τ ων Νόμων 1892/90 (άρθρο 111 παρ. 2 κα < 7), 1566/85 
και 1966/91. 

β) Του Β.Δ. 685/72 (ΦΕΚ 196/Α772). 

γ) Των Π.Δ. 850/1975 (ΦΕΚ273/Α/75) και 813/1977 (ΦΕΚ 
259/Α/77). 

δ) Την αριθμ. ΣΤ5/33/9.10.1996 (ΦΕΚ 937/Β'/14.10.96) 
κοινή απόφαση του Πρωθυπουργού και του Υπουργού 
Παιδείας με θέμα «Αρμοδιότητες Υφυπουργού ΥΠΕΠΘ». 

2. Τις αριθμ. 45/2.9.1997 και 7/2.4.97 πράξεις του 
ΠΥΣΔΕ της Α' Δ/νσης Δ.Ε. Αθηνών, αποφασίζουμε: 

Χορηγούμε στον Κεφάλα Νικόλαο του Μιχαήλ άδεια ί¬ 
δρυσης και λειτουργίας ιδιωτικής ΤΕΣ, που θα λειτουρ¬ 
γήσει στην Αθήνα στο κτίριο που βρίσκεται στη διασταύ¬ 
ρωση της λεωφόρου Βουλιαγμένης 122 με την οδό Με- 
λαντίας από το σχολικό έτος 1997-98 ως εξής: 

ΗΜΕΡΗΣΙΑ Τ.Ε.Σ. 

Ειδικότητα: Κομμώσεων και Βαφής Μαλλιών. 

Ο μέγιστος επιτρεπόμενος αριθμός μαθητών ανά κύκλο 
(βάρδια) λειτουργίας ορίζεται σε τριάντα ένα (31). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 1997 

Ο ΥΦΥΠΟΥΡΓΟΣ 

ΙΩΑΝ. ΑΝΘΟΠΟΥΛΟΣ 
-♦- 

Αριθ. Φ1/80/Δ5/8985 (8) 

Χορήγηση άδειας ίδρυσης και λειτουργίας ιδιωτικού 
ΤΕΛ και ιδιωτικής ΤΕΣ στην Ευτυχία Τραχανά 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. των Νόμων 1892/90 (άρθρο 111 παρ. 2 και 7), 1566/85 
και 1966/91. 

β. του Β.Δ. 685/1972 (ΦΕΚ 196/Α/72). 

γ.των Π.Δ. 850/1975 (ΦΕΚ273/Α/75) και 813/1977 (ΦΕΚ 
259/Α/77). 

δ. την αριθμ. ΣΤ5/33/9.10.1996 (ΦΕΚ 937/Β/14.10.1996) 
κοινή απόφαση του Πρωθυπουργού και του Υπουργού 


Παιδείας με θέμα «αρμοδιότητες Υφυπουργού 
ΥΠ.Ε.Π.Θ.». 

2. Τις αριθμ. 2/20.3.1997 και 17/16.9.1997 πράξεις του 
ΠΥΣΔΕτης Νομαρχιακής Αυτοδιοίκησης Πρέβεζας, απο¬ 
φασίζουμε: 

Α' Χορηγούμε στην Ευτυχία Τραχανά του Νικολάου ά¬ 
δεια ίδρυσης και λειτουργίας Τεχνικού Επαγγελματικού 
Λυκείου καιΤεχνικής Επαγγελματικής Σχολής, που θα λει¬ 
τουργήσουν στη πόλη της Πρέβεζας επί της οδού Κα- 
ρυωτάκη 1, από το σχολικό έτος 1997 - 1998 ως εξής: 

ΗΜΕΡΗΣΙΟ ΤΕΛ 

Τομέας Οικονομίας και Διοίκησης 

Τμήμα Υπαλλήλων Λογιστηρίου 

ΗΜΕΡΗΣΙΑ ΤΕΣ 

Ειδικότητες: α. Υπαλλήλων Χειριστών Η/Υ και Διατρητι- 
κών Μηχανών. 

β. Κομμώσεων και βαφής μαλλιών. 

Ο Συνολικός αριθμός των μαθητών ορίζεται στους ε¬ 
βδομήντα (70). 

Β' Χορηγούμε οτο Ιδιωτικό ΤΕΛ - ΤΕΣ Ευτυχίας Τραχα¬ 
νά άδεια χρήσεως της Προσωνυμίας «ΣΧΟΛΕΣ ΕΓΝΑ- 
ΤΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 1997 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 

-♦- 

Αριθ. Φ1/81/Δ5/7810 (9) 

Χορήγηση άδειας ίδρυσης και λειτουργίας ιδιωτικού 
ΤΕΛ και Ιδιωτικής ΤΕΣ στην Κασσή Βασιλική 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. των Νόμων 1892/90 (άρθρο 111 παρ. 2 και 7), 1566/85 
και 1966/91. 

β. του Β.Δ. 685/1972 (ΦΕΚ 196/Α/72). 

γ.τωνΠ.Δ. 850/1975 (ΦΕΚ273/Α/75) και 813/1977 (ΦΕΚ 
259/Α/77). 

δ. την αριθμ. ΣΤ5/33/9.10.1996 (ΦΕΚ 937/Β/14.10.1996) 
κοινή απόφαση του Πρωθυπουργού και του Υπουργού 
Παιδείας με θέμα «αρμοδιότητες Υφυπουργού 
ΥΠ.Ε.Π.Θ.». 

2. Τις αριθμ. 2/28.3.1997 και 12/20.8.1997 πράξης του 
ΠΥΣΔΕ της Νομαρχιακής Αυτοδιοίκησης Θεσπρωτίας, α¬ 
ποφασίζουμε: 

Α' Χορηγούμε στην Κασσή Βασιλική του Σωτηρίου άδει¬ 
ας ίδρυσης καιλειτουργίαςΤεχνικού Επαγγελματικού Λυ¬ 
κείου και Τεχνικής Επαγγελματικής Σχολής, που θα λει¬ 
τουργήσουν στη πόλη της Ηγουμενίτσας επί της οδού 
Γρηγορίου Λαμπράκη 3, για αριθμό μαθητών σαράντα 
δύο (42) ανά βάρδια λειτουργίας από το σχολικό έτος 
1997-98 ως εξής: 

ΗΜΕΡΗΣΙΟ ΤΕΛ 

Τομέας Οικονομίας Διοίκησης 

Τ μήμα Υπαλλήλων Λογιστηρίου 

ΗΜΕΡΗΣΙΑ ΤΕΣ 

Ειδικότητες: α. Χειριστών Η/Υ και διατρητικών Μηχα¬ 
νών. 

β. Κομμώσεων και βαφής μαλλιών. 

Β' Χορηγούμε στο Ιδιωτικό ΤΕΛ - ΤΕΣ Βασιλικής Κασσή 
άδεια χρήσεως της προσωνυμίας «ΣΧΟΛΕΣ ΕΓΝΑΤΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 1997 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΡΠΟΥΛΟΣ 

- 4 - 

Αριθ. Φ1/82/Δ5/9688 (10) 

Άδειας προσθήκης ειδικότητας στη «ΣΠΟΥΔΑΣΤΙΚΗ 
Ε.Π.Ε.» 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. των Νόμων 1892/90 1566/85 και 1966/91. 

2. των Π.Δ. 850/1975 (ΦΕΚ273/Α/75) και813/1977 (ΦΕΚ 
259/Α/77). 

3. του Β.Δ. 685/1972 (ΦΕΚ 196/Α/72). 

4. την αριθμ. ΣΤ5/33/9.10.1996 (ΦΕΚ937/Β/14.10.1996) 
κοινή απόφαση του Πρωθυπουργού και του Υπουργού 
Παιδείας με θέμα «αρμοδιότητες Υφυπουργού 
ΥΠ.Ε.Π.Θ.». 

2. Τις αριθμ. 7/2.4.1997 και 47/4.9.1997 πράξεις του 
ΠΥΣΔΕ Α' Διεύθυνσης Δ.Ε. Αθηνών, αποφασίζουμε: 

Χορηγούμε στην «ΣΠΟΥΔΑΣΤΙΚΗ Ε.Π.Ε.» με την προ¬ 
σωνυμία «ΙΠΠΟΚΡΑΤΕΙΟΣ ΣΧΟΛΗ» η οποία εκπροσωπεί¬ 
ται νόμιμα από τη Μπόνα Μαργαρίτα, το γένος Νικολινά- 
κου Κυριάκου, άδεια προσθήκης - λειτουργίας Ιδιωτικής 
ημερήσιας Τ.Ε.Σ. με ειδικότητα: «Κομμώσεων και βαφής 
μαλλιών». 

Η άδεια χορηγείται για την πόλη των Αθηνών και η σχο¬ 
λή θα στεγασθεί και θα λειτουργήσει στην οδό Μακεδο¬ 
νίας 46 και Μιχαήλ Βόδα από το σχολικό έτος 1997-1998. 

Ο αριθμός των μαθητών του σχολείου της οδού Μακε¬ 
δονίας 46 και για τους ορόφους από ισόγειο έως και τον 
4ο όροφο ορίζεται σε διακόσιους ογδόντα τρεις (283). 

Η παρούσα άδεια αποτελεί προσθήκη στην αρχική ά¬ 
δεια η οποία έχει χορηγηθεί με την υπουργική απόφαση 
Φ1 /122/Δ5/9733/21.9.1995 (ΦΕΚ 827/Β/29.9.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 1997 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 
-♦- 

Αριθ. ΔΥ13γ/οικ. 30756 . (11) 

Συμπλήρωση της αρ. ΔΥ13γ/19338/12.10.1995 (ΦΕΚ 
935/τ.Β'/13.11.95) απόφαση Υπουργού Υγείας και 
Πρόνοιας «τρόπος, διαδικασία και οργάνωση εκπαί¬ 
δευσης γιατρών προς απόκτηση ειδικότητας» 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου άρθρου 8παρ. 2του Ν. 123/75. 

2. Τις διατάξεις των Ν. 1397/83, Ν. 1579/85, Ν. 2071/92, 
Ν. 1892/90 και Ν. 1810/88. 

3. Τις διατάξειςτωναρ. 84/86, 415/94, 147/97 Π.Δ/των. 

4. Την αρ. Δ2β/οικ. 65918/10.1.77 κανονιστική απόφα¬ 
ση. 


5. Την αρ. Α4/4063/81 απόφαση. 

6. Τα αρ. Δ2β/6430/85 και Δ2β/οικ. 2766/89 έγγραφά 
μας. 

7. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

8. Την αρ. ΔΥ3α/οικ. 943/24.10.96 απόφαση εκχ. 
αρμ/των (ΦΕΚ 986/96 τ. Β'), αποφασίζουμε: 

1. Συμπληρώνουμε την στο θέμα αναφερόμενη απόφα¬ 
σή μας και στην παρ. (γ) των εξαιρέσεων αυτής προστί¬ 
θεται το εξής: 

Οι υποψήφιοι για ειδίκευση γιατροί που θα υποβάλουν 
αίτηση με την τοποθέτησή τους στην προκαταρτική ά¬ 
σκηση για σειρά προτεραιότητας στο κύριο στάδιο της ει¬ 
δικότητας, δεν χάνουν την σειράς τους. Εάν μετά την α¬ 
νάληψη υπηρεσίας τους στην προκαταρτική άσκηση, δια- 
κόψουν αυτή για λόγους στράτευσης. 

Οι αιτήσεις, που υποβλήθηκαν μετά την δημοσίευση 
της με αρ. πρ. ΔΥ13γ/οικ. 19338/12.10.1995 (ΦΕΚ 
935/τ.Β'/13.11.95) κανονιστικής απόφασης για το κύριο 
στάδιο της ειδικότητας, των γιατρών που αποδεδειγμένα 
διέκοψαν την προκαταρτική άσκηση αυτής, επειδή έληξε 
η αναβολή και υποχρεώθηκαν σε στράτευση, μπορεί να ε¬ 
νεργοποιηθούν, εφ’ όσον εντός 3μήνου από της δημοσί¬ 
ευσης της παρούσης απόφασης υποβληθεί από τους εν¬ 
διαφερομένους γιατρούς σχετικό αίτημα με πιστοποιητι¬ 
κό Στρ/κής κατάστασης τύπου Α' η βεβαίωση της 
μονάδας που υπηρετούν από την οποία θα προκύπτει η η¬ 
μερομηνία κατάταξήςτουςστιςτάξειςτου Ελλ. Στρατού. 

Οι ανωτέρω αιτήσεις των γιατρών που έχουν διαγράφει, 
μέχριτης επαναφοράς τους σε ισχύ, εξακολουθούν ως μη 
υπάρχουσες και δεν επηρεάζουν την σειρά προτεραιότη¬ 
τας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 19 Σεπτεμβρίου 1997 

ΟΥΠΟΥΡΓΟΣ 

ΚΩΝ/ΝΟΣ ΓΕΙΤΟΝΑΣ 
-♦- 

Αριθ. 18029/Ε (12) 

Ορισμός Προέδρου και μελών Δ.Σ. του Ινστιτούτου Οπτι- 
κοακουστικών Μέσων 

Ο ΥΠΟΥΡΓΟΣ ΤΥΠΟΥ ΚΑΙ Μ.Μ.Ε. 

Έχοντας υπόψη: 

1. Την παρ. 7 του άρθρου 1 του Ν. 2173/93 (ΦΕΚ 208 Α) 

«Ανασυγκρότηση του Εθνικού Συμβουλίου Ραδιοτηλεό¬ 
ρασης .κ.λπ». 

2. Τις παραγράφους 1 και 3 του άρθρου 3 του Π.Δ. 
172/94 «Αναδιοργάνωση του Ινστιτούτου Οτπτκοακουστι- 
κών Μέσων» (ΦΕΚ 108 Α). 

3. Το άρθρο 2 του Π.Δ. 181/94 «Συγκρότηση της Γ ενικής 
Γραμματείας Ενημέρωσης και καθορισμός αρμοδιοτή¬ 
των του». 

4. Τις ειδικές γνώσεις και την εμπειρία των παρακάτω 
προσώπων, αποφασίζουμε: 

1) Διορίζεται ως Πρόεδρος του Διοικητικού Συμβουλίου 
του Ινστιτούτου Οπτικοακουσακών Μέσων (Ι.Ο.Μ.) και Δι¬ 
ευθυντής του η Όλγα Κλειαμάκη, Νομικός - Επικοινωνιο- 
λόγος. 

2) Διορίζονται ως μέλη του Διοικητικού Συμβουλίου οι: 
(α) Ανδρέας Χριστοδουλίδης, Δημοσιογράφος - Επικοι- 

νωνιολόγος - Γεν. Διευθυντής του Αθηναϊκού Πρακτορεί¬ 
ου Ειδήσεων. 

(β) Στυλιανός Περράκης, καθηγητής του Παντείου Πα¬ 
νεπιστημίου. 

3) Το πενταμελές Διοικητικό Συμβούλιο του Ι.Ο.Μ. θα 
συμπληρωθεί με το μέλος του υποδεικνύει, με τον ανα¬ 
πληρωτή του, η Εθνική Επιτροπή Ηλεκτρονικών Μέσων Ε¬ 
πικοινωνίας (Ε.Ε.Η.Μ.Ε.) και τον εκρόσωπο των εργαζο¬ 


μένων που θα εκλεγεί με τον αναπληρωτή του. 

4. Η θητεία του Προέδρου και των μελών του Δ.Σ. είναι 
τριετής και αρχίζει από τη λήξη της προηγούμενης θητεί¬ 
ας τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 1997 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΓΙΠΑΣ 

Πληροφορίες δημοσιευμάτων Α.Ε. - Ε.Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΠ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ_ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Βασ. Όλγας 188, 1ος όρ. - Τ.Κ. 546 55 


ΚΟΜΟΤΗΝΗ 


(031) 423 956 
4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. _ 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. _ 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

■ Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

> Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

► Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά.__ 


Οι υπηρεσίες του κοινού λειτουργούν καθημερινά από 08.00 έως 13.00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















